Lærer fikk sparken etter dette bildet
Saken om den amerikanske læreren, som inntil nylig underviste ved en førskole i tettstedet Youngstown i Ohio, er blant annet omtalt av den lokale TV-stasjonen WKBN og CNN. Hendelsen skjedde tidligere denne uken. Identiteten til barnet eller læreren er foreløpig ikke kjent, men den aktuelle førskolen har barn i alderen 3 til 5 år. Det var en annen lærer som knipset bildet av læreren, da vedkommende reagerte på den fysiske maktbruken kollegaen brukte. Kort tid etter at bildet ble publisert kunngjorde selskapet Alta Care Group, som drifter skolen, at den kvinnelige læreren har fått sparken. – Jeg ønsker å gjøre det helt klart at personen som er oppsagt ikke deler verdiene til de dedikerte og dyktige profesjonelle ansatte ved Alta Head Start, sier selskapets sjef Joe Shorokey i en uttalelse onsdag. Sett denne? Lærer kom for sent 111 ganger til skolen Grunnen til at læreren dro eleven langs gulvet, er heller ikke kjent. Ifølge Shorokey finnes det ingenting som kan unnskylde lærerens oppførsel. – Vi tok denne saken meget alvorlig og handlet umiddelbart. Vi har også beklaget overfor barnets foreldre og nærmiljøet. Husker du? Lærer møtte opp snydens på Oppland-skole - ga seksere til alle elever Sjefen i Alta Care Group håper hendelsen ikke ødelegger ryktet til resten av lærerne i området. – Disse flinke lærerne og assistentene burde ikke bli fremstilt som noe dårligere enn det de er, på grunn av personen som nå er oppsagt. Fra VGs arkiver: Tønsberg-lærer erklært udugelig
Skoleledelsen nølte ikke da de fikk se det sjokkerende bildet av læreren som sleper et barn etter armen bortover gulvet.